**ROMÂNIA**

**JUDEȚUL NEAMȚ**

**COMUNA ION CREANGĂ**

**PRIMAR**

**DISPOZIȚIA**

**Nr. 272 din 14.09.2023**

**Privind constituirea comisiei de evaluare a ofertelor în vederea atribuirii contractului de concesiune de servicii de iluminat public al comunei Ion Creangă, județul Neamț**

 Analizând temeiurile juridice:

-Legea nr. 98 din 19 mai 2016 privind achizițiile publice, cu modificările și completările ulterioare;

- H.G. nr. 395 din 02 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului - cadru din Legea nr. 98/2016 privind achizițiile publice

- Legea 100/2016 privind concesiunile de lucrări și concesiunile de servicii

- Art. 80 și art. 81 din H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016 privind concesiunile de lucrări și concesiunile de servicii.

- Legea nr. 52/2003 privind transparența decizională în administrația publică locală, cu modificările și completările ulterioare;

 Ținând seama de prevederile:

-H.C.L. nr. 59 din 28.04.2023 privind aprobarea înființării Serviciului de iluminat public stradal fără personalitate juridică și a delegării gestiunii prin concesiune a Serviciului de iluminat public al Comunei Ion Creangă, Județul Neamț, aprobarea Studiului de fundamentare a deciziei de delegare a Serviciului Public de Iluminat al Comunei Ion Creangă, Județul Neamț, aprobarea Regulamentului de Organizare și funcționare al serviciului de iluminat public, aprobarea documentație de atribuire prin procedura simplificată.

- Contractul de finanțare nr. 31/F/CES/30.12.2022 încheiat de A.F.M. pentru implementarea proiectului: Creșterea eficienței iluminatului public în Comuna Ion Creangă.

- Contractul de consultanță nr. 1798/622 din 08.02.2023 încheiat între SC CISIF CENTRUL DE IDEI ȘI SOLUȚII FINANCIARE SRL

 Luând act de:

- referatul nr. 10292 din 13.09.2023 în vederea emiterii dispoziției privind numirea și componența comisiei de evaluare a ofertelor în vederea atribuirii contractului de concesiune de servicii de iluminat public al comunei Ion Creangă, jud. Neamț.

 În temeiul dispozițiilor art. 155 alin. (1) lit. ”d”, alin. (5) lit. ”a” și ale art. 196 alin. (1) lit. ”b” din O.U.G. nr. 57/2019, privind Codul administrativ,

 **Primarul Comunei Ion Creangă, județul Neamț**

**DISPUNE**

 **Art. (1)** Se constituie comisia de evaluare a ofertelor în vederea atribuirii contractului de concesiune de servicii de iluminat public al comunei Ion Creangă, județul Neamț, în următoarea componență:

* Constantin Vasile - Viceprimar Comuna Ion Creangă – președinte titular cu drept de vot
* Arhip Sergiu – Consilier superior – membru titular cu drept de vot
* Bălăiţă Gheorghiţa Mariana – Consilier principal – membru titular cu drept de vot
* Vasilică Șugui – expert cooptat, fără drept de vot
* Gurincu Andreea Mădălina- expert cooptat, fără drept de vot

**(2)** Se desemnează membrii de rezervă în comisia de evaluare a ofertelor în vederea atribuirii contractului de concesiune de servicii de iluminat public al comunei Ion Creangă, județul Neamț următoarele persoane:

* Trişcău Mariana – consilier asistent – președinte supleant cu drept de vot
* Bălan Gheorghe- Alexandru – consilier cabinet primar – membru supleant cu drept de vot
* Smeria Corelia -referent – membru supleant cu drept de vot

 **Art.2.** Secretariatul comisiei va fi asigurat prin grija compartimentului Achiziții Publice, respectiv Codruț Luca – consilier achiziții publice.

 **Art.3.** Atribuțiile comisiei de evaluare în vederea atribuirii contractului de concesiune de servicii de iluminat public al comunei Ion Creangă, județul Neamț sunt următoarele:

- verificarea îndeplinirii criteriilor de calificare de către ofertanți/candidați în cazul în care acestea au fost solicitate prin documentația de atribuirea

- realizarea selecției candidaților, dacă este cazul

- realizarea dialogului cu operatorii economici, în cazul aplicării procedurii de dialog competitiv

- realizarea negocierilor cu operatorii economici, în cazul aplicării procedurii de licitație deschisă în două etape și în cazul procedurii de negociere rară publicare a anunțului de concesionare

- verificarea propunerilor tehnice prezentate de ofertanți, din punctul de vedere al modului în care acestea corespund cerințelor minime din caietul de sarcini/documentul descriptiv

- verificarea propunerilor tehnice finale prezentate de ofertanți verificarea propunerilor financiare prezentate de ofertanți

- stabilirea ofertelor inacceptabile sau neconforme şi a motivelor care stau la baza încadrării ofertelor respective în fiecare din aceste categorii

- stabilirea ofertelor admisibile

- aplicarea criteriilor de atribuire, așa cum a fost prevăzut în documentația de atribuire și stabilirea ofertei câștigătoare- emiterea propunerii de anulare a procedurii de atribuire, în cazurile prevăzute la art. 88 lit. b) și art. 89 alin. (1) din Legea nr. 100/2016 privind concesiunile de lucrări ți concesiunile de servicii.

- elaborarea proceselor verbale aferente fiecărei ședințe, a rapoartelor intermediare aferente fiecărei etape în cazul procedurilor cu mai multe etape și a raportului procedurii de atribuire

 **Art.4.** Prevederile prezentei dispoziții vor fi duse la îndeplinire de către persoanele nominalizate la art. 1.

 **Art. 5** Începând cu data prezentei, încetează orice alte dispoziții contrare.

 **Art. 6** Secretarul General al UAT Ion Creangă, va comunica prezenta instituțiilor, autorităților și persoanelor interesate.

PRIMAR

Dumitru-Dorin Tabacariu

 Avizat ptr. Legalitate

 Secretar General

 Mihaela Niță